Suchinthana/ta-wikipedia huggingface dataset:
1815

ஆண்டு 1815  (MDCCCXV) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

நிகழ்வுகள் 
 ஜனவரி 3 - ஆஸ்திரியா, பிரித்தானியா, மற்றும் பிரான்ஸ் ஆகியன புரூசியா]]வுக்கும் ரஷ்யாவுக்கும் எதிராக இரகாசியா பாதுகாப்பு ஒப்பந்தத்தை ஏற்படுத்தின.
 ஜனவரி 8 - அண்ட்ரூ ஜாக்சன் தலைமையில் ஐக்கிய அமெரிக்கப் படைகள் லூசியானாவின் நியூ ஓர்லீன்சில் பிரித்தானியரைத் தோற்கடித்தனர்.
 பெப்ரவரி 10 - கண்டி இராச்சியத்தைக் கைப்பற்றும் நோக்கில் பிரித்தானியர் கண்டியினுள் நுழைந்தனர்.
 பெப்ரவரி 26 - நெப்போலியன் பொனபார்ட் எல்பாவிலிருந்து தப்பினான்.
 மார்ச் 1 - இத்தாலியின் தீவான எல்பாவுக்கு நாடு கடத்தப்பட்ட நெப்போலியன் பொனபார்ட் பிரான்ஸ் திரும்பினான்.
 மார்ச் 2 - கண்டி ஒப்பந்தம் என வழங்கப்படும் ஒப்பந்தத்தின் மூலம் கண்டி இராச்சியம் பிரித்தானியருக்குக் கொடுக்கப்பட்டது. பிடிபட்ட ஸ்ரீ விக்கிரம ராஜசிங்கன் தென்னிந்தியாவில் உள்ள வேலூர்க் கோட்டைக்கு அனுப்பப்பட்டான்.
 மார்ச் 15 - நேப்பில்ஸ் மன்னன் ஜோக்கிம் முராட் ஆஸ்திரியா மீது போர் தொடுத்தான்.
 மார்ச் 20 - எல்பாவிலிருந்து தப்பிய நெப்போலியன் ஆயிரக்கணக்கான பாடைவீரர்களைத் திரட்டிக்கொண்டு பாரிஸ் வந்து "நூறு நாட்கள்" ஆட்சி செய்தான்.
 ஏப்ரல் 5-ஏப்ரல் 12 - இந்தோனீசியாவின் டம்போரா மலை தீக்கக்கியதில் 92,000 பேர் வரையில் கொல்லப்பட்டனர்.
 ஏப்ரல் 15 - சல்லி என்றழைக்கப்பட்ட டச்சு செப்பு நாணயம் இலங்கையில் அறிமுகமானது. 
 மே 3 - நேப்பில்சின் படைகளை ஆஸ்திரியா தோற்கடித்தது.
 மே 30 - இலங்கையிலிருந்து காயப்பட்ட போர்வீரர்களை ஏற்றி வந்த பிரித்தானியக் கிழக்கிந்தியக் கம்பனியின் ஆர்னிஸ்டன் என்ற கப்பல் தென்னாபிரிக்காவுக்கு அருகில் மூழ்கியதில் அதில் பயணம் செய்த 378 பேரில் 372 பேர் கொல்லப்பட்டனர்.
 ஜூன் 18 - நெப்போலியன் பொனபார்ட் வாட்டர்லூ என்னுமிடத்தில் இடம்பெற்ற சமரில் தனது இறுதித் தோல்வியைச் சந்தித்தான்.
 ஜூன் 22 - நெப்போலியன் மீண்டும் பதவியிழந்தான். 4 வயதான இரண்டாம் நெப்போலியன் ஜூன் 22 முதல் ஜூலை 7 வரை இரண்டு வாரங்களுக்கு ஆட்சியில் இருந்தான்.
 ஜூலை 8 - பதினெட்டாம் லூயி பாரிஸ் திரும்பி பிரான்சின் மன்னனான்.
 ஜூலை 17 - பிரான்சில் நெப்போலியன் பொனபார்ட் பிரித்தானியர்களிடம் சரணடைந்தான்.
 ஆகஸ்ட் - இலங்கைக்கு செல்வதற்காக அமெரிக்க மதப் பரப்பாளர்கள் குழு ஒன்று பொஸ்டனை விட்டுப் புறப்பட்டது.
 அக்டோபர் 15 - பிரான்சின் முதலாம் நெப்போலியன் சென் ஹெலெனா தீவுக்கு நாடு கடத்தப்பட்டான்.
 டீசம்பர் 7 - நெப்போலியனுக்கு ஆதரவாக இருந்த பிரெஞ்சுத் தளபதி மிக்கேல் நேய் என்பவனுக்கு மரண தண்டனை நிறைவேற்றப்பட்டது.

நாள் அறியப்படாதவை 
 பிரித்தானியாவின் மதப் பரப்பாளர்கள் நியூசிலாந்து வந்தனர்.
 முதற் தர துடுப்பாட்டப் போட்டிகள் ஆரம்பமாயின.

பிறப்புக்கள் 
 ஏப்ரல் 6 - மீனாட்சி சுந்தரம் பிள்ளை, தமிழறிஞர் (இ. 1876
 நவம்பர் 2 - ஜார்ஜ் பூல், இங்கிலாந்தைச் சேர்ந்த கணிதவியலாளர்

இறப்புக்கள்

நாட்காட்டி

மேற்கோள்கள்
1837

1837  (MDCCCXXXVII) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வெள்ளிக்கிழமையில் ஆரம்பமானது.

நிகழ்வுகள் 
 மார்ச் 24 - கனடா நாட்டின் ஆப்பிரிக்கக் கனேடிய ஆண்களுக்கு வாக்குரிமை வழங்கப்பட்டது.
 ஜூன் 11 - மசாசுசெட்ஸ், பொஸ்டனில் ஐரிய-அமெரிக்கர்களுக்கிடையே இனக்கலவரம் மூண்டது.
 ஜூன் 20 - விக்டோரியா மகாராணி ஐக்கிய இராச்சியத்தின் அரசியாக முடி சூடினார்.
 நவம்பர் 7 - ஜே. ஏ. ஸ்டுவர்ட்-மக்கென்சி ஆளுநராக நியமனம் பெற்று இலங்கை வந்தார்.

தேதி அறியப்படாத நிகழ்வுகள் 
 சாமுவேல் மோர்ஸ் என்பவர் தொலைத்தந்திக்கான காப்புரிமம் பெற்றார்.
 ஜார்ஜ் கிரே ஆஸ்திரேலியாவில் சிட்னிக்கு அருகே பாறை ஓவியத்தைக் கண்டுபிடித்தார்.
 யாழ்ப்பாணம் வெஸ்லியன் மகளிர் பாடசாலை ஆரம்பிக்கப்பட்டது.

பிறப்புக்கள் 
 மார்ச் 18 - குரோவர் கிளீவ்லாண்ட், ஐக்கிய அமெரிக்காவின் 22வது, 24வது குடியரசுத் தலைவர் (இ. 1908)

இறப்புக்கள் 
 பெப்ரவரி 10 - அலெக்சாண்டர் புஷ்கின், ரஷ்ய எழுத்தாளர், கவிஞர் (பி. 1799)

1837 நாற்காட்டி

மேற்கோள்கள்
பெரியார் திராவிடர் கழகம்

பெரியார் திராவிடர் கழகம் (Periyar Dravidar Kazhagam) என்பது பெரியாரின் கொள்கைகளை வலியுறுத்தும், மத எதிர்ப்பை ஆதரிக்கும் ஒரு தமிழ்நாட்டு சமூக, அரசியல் அமைப்பு ஆகும். இது 1996இல் திராவிடர் கழகத்திலிருந்து பிரிந்தது. இதன் தலைவர் திருவாரூர் கே. தங்கராசு மற்றும் பொதுச் செயலாளர்கள் கொளத்தூர் மணி மற்றும் விடுதலை இராஜேந்திரன் ஆகியோர் ஆவர். இந்திய அரசை, இலங்கை அரசுக்கு இராணுவ உதவி செய்யவேண்டாம் எனக் கோரி இந்த அமைப்பு புதுதில்லியில் எதிர்ப்புப் போராட்டம் நடத்தியது.

பிளவு
ஆகத்து 2012-இல் இக்கட்சியானது இரண்டாகப் பிரிந்தது. ஒன்று கொளத்தூர் மணி தலைமையிலான திராவிடர் விடுதலை கழகம், மற்றொன்று கோவை இராமகிருட்டிணன் தலைமையிலான தந்தை பெரியார் திராவிடர் கழகம் ஆகியவை ஆகும்.

பெரியார் நூல் வெளியீடு  
1925 முதல் 1938 வரை பெரியாரால் நடத்தப்பட்ட குடியரசு இதழில் வெளிவந்த கட்டுரைகளை 27 தொகுதிகளாக தொகுத்து நூல் வடிவில் சூன் 11, 2010 அன்று பெரியார் திராவிட கழகத்தாரால் வெளியிடப்பட்டது.

மேற்கோள்கள் 

தமிழ்நாட்டு திராவிட அமைப்புகள்
தமிழ்நாட்டில் இல்லாதுபோன அரசியல் கட்சிகள்
பெரியார் ஈ. வெ. இராமசாமி
புட்டித் தண்ணீர்

புட்டியில் நிறைக்கப்பட்டு விற்கப்படும் தண்ணீரே புட்டித் தண்ணீர் (bottled water) ஆகும்.  தண்ணீர் அடிப்படை மனித தேவை, உரிமை எனினும் சமீப காலமாக தண்ணீர் வணிக மயமாக்கப்பட்டு புட்டியில் அடைத்து விற்கும் நிலை ஏற்பட்டுள்ளது.  புட்டித் தண்ணீர் பொதுவாக கிடைக்கும் தண்ணீரை விட சுத்தமானது என பொது மக்கள் நம்புவதால் இதன் விற்பனை சமீப காலமாக விரிவடைந்து வருகின்றது.  பல இடங்களில் பொதுவாக கிடைக்கும் தண்ணீரே புட்டியில் இட்டு விற்கப்படுகின்றது.

தண்ணீர் இடப்படும் புட்டிகள் குப்பைகளாக சேருகின்றன.

மேற்கோள்கள்

நீர்
உவர்மலை

உவர்மலை என்பது கிழக்கு மாகாணத்தின் திருகோணமலை மாவட்டத்தில் திருகோணமலை நகரின் ஒரு புறநகர்ப் பகுதியாகும். இது தனி ஒரு கிராம அலுவலர் பிரிவாக அங்கீகரிக்கப்பட்டு திருகோணமலை நகரின் மேற்குப் புறத்தில் அமைந்துள்ள ஒரு சிற்றூராகும்.நிர்வாக ரீதியில் இது திருகோணமலை மாவட்டத்தில் பட்டினமும் சூழலும் பிரதேச செயலாளர் பிரிவின் கீழ் 244P என்னும் கிராம அலுவலர் பிரிவாக கீழ்நிலை நிர்வாகப் பிரிவாக காணப்படுகிறது.

திருகோணமலை
கப்பல்துறை

கப்பல்துறை (dock) என்பது கப்பல்களை ஏற்றுதல், இறக்குதல், கட்டுதல் அல்லது பழுதுபார்த்தல் ஆகியவை நிகழும் தளத்தை குறிக்கும் சொல் ஆகும். இத்தளத்தை ஆங்கிலத்தில் "டாக்" என்றும் அழைக்கிறார்கள். டாக் அல்லது டொக் என்ற சொல் (இடச்சு மொழியில் டொக்) அமெரிக்க ஆங்கிலத்தில் படகுகள் அல்லது கப்பல்களைக் கையாள்வதில் ஈடுபட்டுள்ள ஒருவரால் அல்லது  பலரால் பெரு நீர்ப்பரப்புகளின் கரையில் அல்லது அருகாமையில் உருவாக்கப்பட்ட கட்டமைப்புகளைக் குறிக்கிறது.

வரலாறு 
செங்கடல் கடற்கரையில் கி.மு. 2500 இல் இருந்த பார்வோன் கூபுவின் பண்டைய எகிப்திய துறைமுகமான வாடி அல்-ஜார்ஃப் என்ற இடத்தில் கண்டுபிடிக்கப்பட்டவைதான் ஆரம்பகால அறியப்பட்ட கப்பல்துறைகள் ஆகும்.   தொல்பொருள் ஆராய்ச்சியாளர்கள் இந்த தளத்திற்கு அருகில் நங்கூரங்கள் மற்றும் சேமிப்பு சாடிகளை கண்டுபிடித்தனர். 

இந்தியாவில் உள்ள லோதலில் கண்டறியப்பட்ட ஒரு கப்பல்துறை கிமு 2400 க்கு முந்தையது என கணிக்கப்பட்டுள்ளது

மேற்கோள்கள் 

நீர்ப் போக்குவரத்து
கடற்கரைக் கட்டுமானம்
கோறளைப்பற்று மேற்கு பிரதேச செயலாளர் பிரிவு

கோறளைப்பற்று மேற்கு பிரதேச செயலாளர் பிரிவு (ஓட்டமாவடி) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. கோறளைப்பற்று மேற்கு பிரதேச செயலாளர் பிரிவு துணை நிர்வாக அலகுகளாக 14 கிராம அலுவலர் பிரிவுகளைக் கொண்டுள்ளது.

 கல்லிச்சை, 
 மாஞ்சோலை, 
 மீராவோடை, 
 ஓட்டமாவடி, 
 காகிதஆலை நகரம், 
 புனானை,  
 தியவெட்டுவான், 
 உத்துச்சேனை, 
 வடமுனை, 
 வாகனேரி,

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இரண்டு துண்டுகளாக அமைந்துள்ள இப்பிரிவின் தெற்கிலும், கிழக்கிலும் கோறளைப்பற்று பிரதேச செயலாளர் பிரிவும், மேற்கிலும், வடக்கில் ஒரு பகுதியிலும் பொலநறுவை மாவட்டமும்; வடக்கின் எஞ்சிய பகுதியில் கோறளைப்பற்று வடக்கு பிரதேச செயலாளர் பிரிவும்; எல்லைகளாக உள்ளன.

இப்பிரிவு 17 சதுர கிலோமீட்டர் பரப்பளவு கொண்டது.

குறிப்புகள்

இவற்றையும் பார்க்கவும்

 பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
 இலங்கையின் பிரதேச செயலகங்கள்

வெளியிணைப்புக்கள்

 மட்டக்களப்பு மாவட்டம் கோறளைப்பற்று மேற்கு பிரதேச செயலாளர் பிரிவின் நிலப்படம்

மட்டக்களப்பு மாவட்டப் பிரதேச செயலாளர் பிரிவுகள்
ஏறாவூர்ப்பற்று பிரதேச செயலாளர் பிரிவு

ஏறாவூர்ப்பற்று பிரதேச செயலாளர் பிரிவு (செங்கலடி) இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. ஏறாவூர்ப்பற்று பிரதேச செயலாளர் பிரிவு துணை நிர்வாக அலகுகளாக 39 கிராம அலுவலர் பிரிவுகளைக் கொண்டுள்ளது.

 ஆறுமுகத்தான் குடியிருப்பு, 
 செங்கலடி, 
 கெமுணுபுர, 
 இரளக்குளம், 
 ஐயன்கேணி, 
 கண்ணகிபுரம்,  
 களுவன்கேணி, 
 கரடியனாறு, 
 கித்துள்வெவ, 
 கொடுவாமடு, 
 கொம்மாதுறை, 
 கோப்பவெளி, 
 குமாரவேலியர் கிராமம், 
 மரப்பாலம்
 மாவடிவேம்பு
 மீராகேணி
 மிச் நகர்
 மைலம்பாவெளி
 மைலவட்டவான்
 பாலச்சோலை
 பன்குடாவெளி
 பெரியபுல்லுமலை
 ரூகம்
 சவுக்கொடி
 சித்தாண்டி
 தலாவை
 தன்னாமுனை
 வந்தாறுமூலை
 வேப்பவெட்டுவான்

ஆகிய இடங்கள் இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கிலும், மேற்கிலும் அம்பாறை மாவட்டமும், கிழக்கில் மண்முனை தென் மேற்கு பிரதேச செயலாளர் பிரிவு, மண்முனை மேற்கு பிரதேச செயலாளர் பிரிவு, இந்தியப் பெருங்கடல் என்பனவும்; வடக்கில் கோறளைப்பற்று பிரதேச செயலாளர் பிரிவும், எல்லைகளாக உள்ளன.

இப்பிரிவு 695 சதுர கிலோமீட்டர் பரப்பளவு கொண்டது.

குறிப்புகள்

இவற்றையும் பார்க்கவும்

 பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
 இலங்கையின் பிரதேச செயலகங்கள்

வெளியிணைப்புக்கள்

 மட்டக்களப்பு மாவட்டம் ஏறாவூர்ப்பற்று பிரதேச செயலாளர் பிரிவின் நிலப்படம்

மட்டக்களப்பு மாவட்டப் பிரதேச செயலாளர் பிரிவுகள்
ஏறாவூர் நகரம் பிரதேச செயலாளர் பிரிவு

ஏறாவூர் நகரம் பிரதேச செயலாளர் பிரிவு இலங்கையின் மட்டக்களப்பு மாவட்டத்தில் உள்ள ஒரு நிர்வாக அலகாகும். மட்டக்களப்பு மாவட்டம் இலங்கையின் கிழக்குக் கரையோரத்தில் அமைந்துள்ளது. ஏறாவூர் நகரம் பிரதேச செயலாளர் பிரிவு துணை நிர்வாக அலகுகளாக 15 கிராம அலுவலர் பிரிவுகளைக் கொண்டுள்ளது.

ஏறாவூர் நகரப் பகுதிகளை மட்டுமே இப் பிரதேச செயலாளர் பிரிவினுள் அடங்குகின்றன. இப்பிரிவின் தெற்கில் நீரேரி அமைந்திருக்க ஏனைய மூன்று பக்கங்களிலும் இதனை ஏறாவூர்ப் பற்று பிரதேச செயலாளர் பிரிவு சூழ்ந்து உள்ளது.

இப்பிரிவு 3 சதுர கிலோமீட்டர் பரப்பளவு மட்டுமே கொண்ட சிறிய பிரதேச செயலாளர் பிரிவு ஆகும்.

குறிப்புகள்

இவற்றையும் பார்க்கவும்

 பிரதேச செயலாளர் பிரிவுகளின் பட்டியல் - கிழக்கு மாகாணம், இலங்கை
 இலங்கையின் பிரதேச செயலகங்கள்

வெளியிணைப்புக்கள்

 மட்டக்களப்பு மாவட்டம் ஏறாவூர் நகரம் பிரதேச செயலாளர் பிரிவின் நிலப்படம்

மட்டக்களப்பு மாவட்டப் பிரதேச செயலாளர் பிரிவுகள்
தொழில்மயமாதல்

தொழில்மயமாதல் என்பது, ஒரு சமூகம் முன்-தொழில்சார் நிலையில் இருந்து தொழில்சார் சமூகமாவதற்கு உரிய சமூக, பொருளாதார மாற்றங்களுக்கான ஒரு செயல்முறை ஆகும். முன்-தொழில்சார் நிலை என்பது ஆள்வீத மூலதனக் குவிவு (per capita capital accumulation) மிகக் குறைவாக இருக்கும் ஒரு நிலை ஆகும். தொழில்சார் சமூகம், முழு வளர்ச்சியடைந்த முதலாளித்துவ சமூகம் ஆகும். தொழில்மயமாதல், பரந்த நவீனமயமாதலின் ஒரு பகுதியாகும். இது சிறப்பாக பாரிய சக்தி மற்றும் உலோகவியல் உற்பத்தியின் வளர்ச்சியைச் சார்ந்த தொழில்நுட்பப் புத்தாக்கத்துடன் தொடர்புடையது ஆகும். தொழில்மயமாக்கம், இயற்கை குறித்த புதிய கண்ணோட்டத்தையோ அல்லது ஒரு வகையான தத்துவம் சார்ந்த மாற்றத்தையோ கூட ஏற்படுத்துகிறது எனலாம்.  

ஒரு நாட்டின் பொருளாதாரத்தைக் கருத்தில் கொள்ளும்போது, பாரிய(=மாபெரும்) தொழிற் துறைகள் இல்லாமை ஒரு பெரிய தடையாகக் கருதப்படுகின்றது. இதனால், பல நாடுகளின் அரசுகள் செயற்கையாகத் தொழில்மயமாதலைத் தூண்ட முயல்கின்றன. உலகில் தொழில்மயமாதல், 18 ஆம் நூற்றாண்டில் இங்கிலாந்தில் தொடங்கிய தொழிற்புரட்சியுடன் தொடங்கியது எனலாம்.

மேற்கோள்கள்

தொழிற்துறை
1869

1869  (MDCCCLXIX) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 மார்ச் 6 - திமீத்ரி மென்டெலீவ் தனது முதலாவது ஆவர்த்தன அட்டவணையை சமர்ப்பித்தார்.
 மே 20 - யாழ்ப்பாணத்தில் தொலைத்தொடர்பு இணைப்பு வேலை (telegraph line) பூர்த்தியடைந்தது.
 மே 29 - பிரித்தானியாவில் பகிரங்க மரணதண்டனை தடை செய்யப்பட்டது.
 ஜூன் 18 - இலங்கையின் நாணயம் அரசாங்கக் கட்டளை ஒன்றின் மூலம் ஒழுங்கமைக்கப்பட்டது. இதன்படி, இந்திய ரூபாய் அதன் வெள்ளியில் குறிக்கப்பட்ட துணை அலகுகளுடன் இலங்கையின் சட்டப்படியான நாணயமாக அறிவிக்கப்பட்டது.
 ஜூலை 13 - இந்துப் பிள்ளைகளின் கல்விக்கு ஆறுமுக நாவலர் வண்ணார்பண்ணையில் ஓர் ஆங்கிலப் பாடசாலையை நிறுவினார்.
 அக்டோபர் 1 - உலகின் முதல் தபால் அட்டை ஆஸ்திரியாவில் வெளியிடப்பட்டது.
 நவம்பர் 4 - நேச்சர் அறிவியல் இதழின் முதலாவது இதழ் வெளிவந்தது.
 நவம்பர் 17 - எகிப்தில் சூயஸ் கால்வாய் திறந்து வைக்கப்பட்டது.

தேதி அறியப்படாத நிகழ்வுகள் 
 பிரித்தானிய நாடாளுமன்றம் அவுஸ்திரேலியாவுக்கு கைதிகளை அனுப்பும் நடைமுறையை நிறுத்தியது.

பிறப்புகள் 
 அக்டோபர் 2 - மோகன்தாஸ் கரம்சந்த் காந்தி, (இ. 1948)

இறப்புகள்

1869 நாட்காட்டி

மேற்கோள்கள்
எரிமலை வளையம்

எரிமலை வளையம் அல்லது பசிபிக் எரிமலை வளையம் (Pacific Ring of Fire) என்பது பசிபிக் பெருங்கடலைச் சுற்றி அமைந்துள்ள அடிக்கடி நிலநடுக்கம் மற்றும் எரிமலை கொந்தளிப்பு ஏற்படும் பகுதியாகும்.  குதிரை லாட வடிவ அமைப்பிலுள்ள இதன் நீளம் 40,000 கிமீ ஆகும்.  இந்த எரிமலை வளையத்தில் 472 எரிமலைகள் உள்ளன.  உலகிலுள்ள உயிர்த்துடிப்புள்ள எரிமலைகளில் 50 விழுக்காடு இங்கு உள்ளன. உலகின் 90% நிலநடுக்கங்களும் 81% பெரிய நிலநடுக்கங்களும் இப்பகுதியிலேயே ஏற்படுகின்றன. 5-6% நிலநடுக்கங்களும் 17% பெரிய நிலநடுக்கங்களும் அல்பைட் பெல்ட் பகுதியில் ஏற்படுகின்றன.

பசிபிக் கடல் தட்டானது அதைச்சுற்றியுள்ள மற்ற நில மற்றும் கடல் தட்டுகளுடன் உராய்வதாலும் மோதுவதாலும் பசிபிக் எரிமலை வளையம் ஏற்படுகிறது.

மேற்கோள்கள்

பெருங்கடல் ஆய்வியல்
எரிமலைகள்
இயற்கை அழிவுகள்
ஆனையிறவு

ஆனையிறவு (Elephant Pass) இலங்கையின் வட மாகாணத்தில் அமைந்துள்ள ஒரு கடலோரச் சமவெளி ஆகும். யாழ்ப்பாணக் குடாநாட்டை வன்னிப் பெருநிலப்பரப்புடன் இணைக்கும் கேந்திர முக்கியத்துவம் வாய்ந்த இடத்தில் அமைந்துள்ளது. கண்டாவளை பிரதேச செயலாளர் பிரிவின் நிர்வாகத்தின் கீழ் கிளிநொச்சி மாவட்டத்தில் அமைந்துள்ளது. ஈழப் போருக்கு முன்னதாக இலங்கையின் மிகப்பெரிய உப்பளம் இங்கே அமைந்திருந்தது.

வரலாறு
1760 ஆம் ஆண்டில் போர்த்துக்கீசர் இங்கு ஒரு கோட்டையைக் கட்டி எழுப்பியதன் பின்னர் ஆனையிறவு ஒரு முக்கியத்துவம் வாய்ந்த இராணுவத் தளமாக இருந்து வந்துள்ளது. இக்கோட்டை பின்னர் 1776 இல் டச்சுக் காரரினாலும், பின்னர் பிரித்தானியராலும் மீளக் கட்டப்பட்டுப் பயன்படுத்தப்பட்டது. 1952 ஆம் ஆண்டில் இலங்கைத் தரைப்படை இங்கு நவீன முறையில் இராணுவத் தளம் ஒன்றை இங்கு உருவாக்கியது.

புவியியலும் காலநிலையும்
ஆனையிறவு  கடலோர சமவெளி என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 3 மீற்றர்  உயரத்தில் காணப்படுகிறது.

ஈழப்போரில் ஆனையிறவு
ஆனையிறவு இராணுவத் தளத்தைக் கைப்பற்ற விடுதலைப் புலிகள் பல முறை முயன்ற போதும், 2000 ஆண்டு வரை இத்தளம் இலங்கை இராணுவத்தினரின் கட்டுப்பாட்டில் இருந்தது. 1991ல் விடுதலைப் புலிகள் இத்தளத்தைக் கைப்பற்ற  பெரும் சண்டையிட்டுத் தோற்றனர். 2000, ஏப்ரல் 22 அன்று இரண்டாம் ஆனையிறவுச் சண்டையின் போது விடுதலைப் புலிகள் இத்தளத்தைக் கைப்பற்றினர்.. விடுதலைப் புலிகளிடம் இருந்து இத்தளத்தை இலங்கை இராணுவம் 2009, சனவரி 10 ஆம் நாள் மீண்டும் கைப்பற்றியது..

இவற்றையும் பார்க்க
ஆனையிறவுக் கோட்டை
ஆனையிறவுப் படைத்தளத் தாக்குதல், 2000

மேற்கோள்கள் 

கிளிநொச்சி மாவட்டத்திலுள்ள ஊர்களும், நகரங்களும்
கிளிநொச்சி மாவட்டம்
ஆச்சிலே லோரோ

தொடக்கத்தில் வில்லெம் ரூயிஸ் (Willem Ruys) என அழைக்கப்பட்ட ஆச்சிலே லோரோ (Achille Lauro) என்பது, ஒரு பயணிகள் கப்பல் ஆகும். இது 1985 ஆம் ஆண்டில் கடத்தப்பட்டதன் மூலம் இது பரவலாக அறியப்பட்டது. 1938 ஆம் ஆண்டில் கட்டுமாறு பணிக்கப்பட்டு 1939 ஆம் ஆண்டில் நெதர்லாந்தில் உள்ள விலிசிங்கனில் வேலைகள் ஆரம்பிக்கப்பட்டன. இரண்டாம் உலகப் போர் ஏற்பட்டதனாலும், அதனால் நிகழ்ந்த குண்டுத் தாக்குதல்களினாலும் காலம் தாழ்ந்து, 1946 ஆம ஆண்டு ஜூலை மாதத்தில் வில்லெம் ரூயிஸ் என்னும் பெயருடன் வெள்ளோட்டம் விடப்பட்டது.

1947 இன் இறுதியில் இதற்கான வேலைகள் யாவும் நிறைவு செய்யப்பட்டு 1947 டிசம்பர் 2 ஆம் நாள் இதன் முதற் பயணம் தொடங்கியது. இது 192 மீட்டர் (630 அடி) நீளமும், 25 மீட்டர் (82 அடி) beam நீளமும் கொண்டது. 21,110 இம்பீரியல் தொன் (21,450 மெட்ரிக் தொன்) நிறை கொண்ட இக்கப்பலில் 900 பயணிகள் பயணம் செய்யமுடியும்.

இவற்றையும் பார்க்கவும்

 புகழ் பெற்ற கப்பல்கள்

மேற்கோள்கள்

பயணிகள் கப்பல்கள்
சிஎஸ்எஸ் வெர்ஜீனியா

சிஎஸ்எஸ் வெர்ஜீனியா இரும்புத் தகடுகளால் போர்த்தப்பட்ட ஒரு போர்க்கப்பல் ஆகும். அமெரிக்க உள்நாட்டுப் போர்க் காலத்தில் மாநிலங்கள் கூட்டமைப்பின் கடற்படையால் பயன்படுத்தப்பட்ட இக் கப்பல், மூழ்கடிக்கப்பட்ட யூஎஸ்எஸ் மெர்ரிமக் என்னும் கப்பலின் எஞ்சிய பாகங்களைக் கொண்டு கட்டப்பட்டது.

இது 1862 மார்ச்சில் இடம்பெற்ற பெயர்பெற்ற ஹம்ப்டன் வழிப் போரில் யுஎஸ்எஸ் மொனிட்டர் என்னும் கப்பலுக்கு எதிராகப் போரிட்டது. இரும்புத் தகடுகளால் போர்த்தப்பட்ட இரண்டு கப்பல்களுக்கு இடையே நடைபெற்ற முதற் போர் என்பதனால் இப் போர் உலகக் கடற்படை வரலாற்றில் குறிப்பிடத்தக்கது. இத்தகைய இரும்புக் கப்பல்கள் மிகவும் பிற்காலத்திய கண்டுபிடிப்பாகும். 1859 இல் இவ்வாறான முதற் கப்பலான பிரான்சின் லா குளோய்ரே (La Gloire) என்னும் கப்பல் கட்டப்படதன் பின்னர் கடற்போர்கள் பெருமளவு மாற்றம் அடைந்தன.

இவற்றையும் பார்க்கவும்

 புகழ் பெற்ற கப்பல்கள்

மேற்கோள்கள்

போர்க் கப்பல்கள்
தெ. நித்தியகீர்த்தி

தெ. நித்தியகீர்த்தி (மார்ச் 4, 1947 - ஒக்டோபர் 15, 2009, யாழ்ப்பாணம், பருத்தித்துறை, புலோலி, இலங்கை). அவுஸ்திரேலிய, ஈழத்து எழுத்தாளர். நாடக இலக்கியத்திலும், புனைகதைகளிலும் ஈடுபாடு கொண்டவர். இலங்கையின் வடபகுதியிலான நாடக மேடையேற்றங்களூடும், தினகரன் பத்திரிகையில் பிரசுரமான கடவுள் கதைப்பாரா என்ற சிறுகதையூடும் இலக்கிய உலகத்துக்கு அறிமுகமானவர்.

வாழ்க்கைக் குறிப்பு
இவர் தெட்சணாமூர்த்தி தம்பதிகளின் இரண்டாவது புதல்வர். தொழில் நிமித்தமாக இலங்கையை விட்டுப் புலம்பெயர்ந்து உலகின் பல பகுதிகளிலும் வாழ வேண்டிய நிர்ப்பந்தம் ஏற்பட்டதால் அவ்வப்போதான ஸ்தம்பிதங்கள் ஏற்பட்டாலும் தொடர்ந்தும் இலக்கிய உலகோடு இணைந்திருப்பவர். நியூசிலாந்தில் வாழ்ந்த காலப்பகுதியில் வெலிங்டன் தமிழ்ச்சங்கத் தலைவராக இயங்கி தமிழ்ப்பணி புரிந்ததுடன் அங்கும் நாடகங்கள் எழுதி இயக்கி மேடையேற்றி தனது இலக்கியப் பணியைத் தொடர்ந்து கொண்டே இருந்தார். தற்சமயம் அவுஸ்திரேலியாவின் மெல்பேர்ண் நகரில் வாழ்ந்து கொண்டிருக்கிறார். அவுஸ்திரேலியாவிலும் அவர் ஓயவில்லை. அங்கும் விக்றோரியா தமிழ்ச் சங்கத் தலைவராக இருந்து பணியாற்றியதோடு நாடகங்களும் எழுதி இயக்கி மேடையேற்றியிருக்கிறார். இவர் தொலைக்காட்சி நாடகத்துறையிலும் ஈடுபாடு மிக்கவர்.

இவரது பல சிறுகதைகள் இவர் இலங்கையில் வாழ்ந்த காலத்தில் தினகரன், வீரகேசரி போன்ற பத்திரிகைகளில் பிரசுரமாகின. புலம் பெயர்ந்து வேற்று நாடுகளில் வாழ்ந்து கொண்டிருந்த காலங்களிலும் இவரது படைப்புகள் ஈழத்துப் பத்திரிகைகளிலும் மற்றும் புலம்பெயர் சஞ்சிகைகளிலும் பிரசுரமாகிக் கொண்டிருந்தன. தற்சமயம் அவுஸ்திரேலியாவில் வெளிவரும் சுடரொளி, ஞானம், அவுஸ்திரேலிய ஈழமுரசு போன்ற பல பத்திரிகைகளிலும் எழுதுகிறார். குறிப்பிடத்தக்க கட்டுரைகளும் எழுதியுள்ளார்.

இவரது நூல்கள்

 மீட்டாத வீணை (புதினம்), கமலா வெளியீடு, முதற் பதிப்பு - மார்கழி 1974, பருத்தித்துறை, சிறீலங்கா அச்சகம், யாழ்ப்பாணம்
 தொப்புள் கொடி (நாவல்) மனஓசை வெளியீடு, முதற் பதிப்பு - சித்திரை 2009, சுவடி, இந்தியா

நாடகங்கள்
ஈழத்தில் மேடையேறிய இவரது நாடகங்களில் சில:
 தங்கப் பதக்கம்
 தங்கம் என் தங்கை
 நீதி பிறக்குமா?
 பாட்டாளி
 பிணம்
 மரகதநாட்டு மன்னன்
 வாழ்வு மலருமா

நியூசிலாந்தில் மேடையேறிய இவரது நாடகங்களில் சில:

 கூடு தேடும் பறவைகள்
 மரணத்தில் சாகாதவன்
 
அவுஸ்திரேலியாவில் மேடையேறிய இவரது நாடகங்களில் சில:
 
 பறந்து செல்லும் பறவைகள்
 ஊருக்குத் தெரியாது
 வேங்கை நாட்டு வேந்தன்

இவரது நாடகங்களில் சில பரிசில்களும் பெற்றுள்ளன.

மறைவு
"தொப்புள் கொடி" என்னும் தன்னுடைய நாவலை மெல்பேர்ணில் வெளியீடு செய்ய 3 நாட்களே இருந்த நிலையில் நித்தியகீர்த்தி 2009 அக்டோபர் 15 வியாழன் இரவு மாரடைப்பால் இறந்தார். ஞாயிற்றுக்கிழமை தனது நூல் வெளியீட்டுக்கான ஏற்பாடுகளைச் செய்து, வியாழன் இரவு மெல்பனில் இயங்கும் உள்ளூர் வானொலியிலும் தனது நூல் தொடர்பில் பேட்டி ஒன்றை வழங்கிவிட்டுப் போன இரவே மாரடைப்பில் காலமானார்.

மேற்கோள்கள்

இணையத்தில் நித்தியகீர்த்தியின் படைப்புகள்
 அம்மா - நித்தியகீர்த்தியின் வலைப்பூ
 மீட்டாத வீணை - நூலகம் திட்டம்
 தொப்புள் கொடி - நூலகம் திட்டம்
 CODE OF CONDUCT Monash Art Festival short story competition இல் விருது பெற்ற சிறுகதை.
 தமிழ் உணர்வு, சிட்னியில் நடைபெற்ற எழுத்தாளர் விழாவில் வாசிக்கப்பட்ட கட்டுரை
 கன்பரா கண் விழிக்குமா?
 சிறப்புரை வடமராட்சி இந்து மகளிர் கல்லூரி பழைய மாணவர் சங்க விழாவில் (விக்டோரியாக்கிளை)

ஈழத்து எழுத்தாளர்கள்
ஆத்திரேலிய இலங்கைத் தமிழ் வம்சாவளி மக்கள்
ஆஸ்திரேலியத் தமிழ் எழுத்தாளர்கள்
ஈழத்து நாடகாசிரியர்கள்
2009 இறப்புகள்
1947 பிறப்புகள்
ஹுவாங்லோங்

ஹுவாங்லோங் சீனாவின் சிச்சுவான் மாகாணத்தின் தென்மேற்குப் பகுதியில் உள்ள சோங்பான் என்னும் இடத்திலுள்ள மனதுக்கினிய காட்சிகளைக் கொண்டதும் வரலாற்றுச் சிறப்பு மிக்கதுமான ஒரு பகுதியாகும். இது, சிச்சுவான் மாகாணத்தின் தலைநகரான செங்டுவில் இருந்து வடக்கு-வடமேற்காக 150 கிமீ தொலைவில் மின்ஷான் மலைத்தொடரின் தென் பகுதியில் அமைந்துள்ளது. இப் பகுதி, சிறப்பாக ஹுவாங்லோங்கு, கல்சைட்டுப் படிவுகளால் உருவான பல நிறக் குளங்களாலும்; பல்வகைப்பட்ட காட்டுச் சூழல்முறைமை, பனிமூடிய மலை உச்சிகள், அருவிகள், வெப்ப ஊற்றுக்கள் என்பவற்றால் பெயர் பெற்றது. ஹுவாங்லோங், பெரிய பாண்டாக்கள் போன்ற அழியும் நிலையில் உள்ள விலங்கினங்களின் இருப்பிடமாகவும் உள்ளது. ஹுவாங்லோங் 1992 ஆம் ஆண்டில் யுனெஸ்கோவின் உலக பாரம்பரியக் களமாக அறிவிக்கப்பட்டது.

மேற்கோள்கள்

சீனாவில் உள்ள உலக பாரம்பரியக் களங்கள்
காம்பியா

காம்பியா அல்லது காம்பியா குடியரசு (The Gambia), ஒரு மேற்கு ஆபிரிக்க நாடாகும். ஆபிரிக்கக் கண்டத்தில் இதுவே மிகவும் சிறிய நாடாகும். இதன் எல்லைகளில் வடக்கு, கிழக்கு மற்றும் தெற்குப் பக்கங்களில் செனெகல், மேற்கில் அட்லாண்டிக் பெருங்கடலின் ஒரு சிறு பகுதியும் அமைந்திருக்கின்றன. காம்பியா ஆறு இந்நாட்டின் நடுப்பகுதிக்கூடாக சென்று அட்லாண்டிக் பெருங்கடலை அடைகிறது. பெப்ரவரி 18, 1965 இல் காம்பியா பிரித்தானியாவிடம் இருந்து விடுதலை பெற்றது. இதன் தலைநகரம் பஞ்சுல் ஆகும்.

புவியியல் 

காம்பியா அளவில் மிகவும் சிறிய குறுகிய நாடாகும். இதன் அகலம் 48 கிலோ மீட்டருக்கும் குறைவானதாகும். மொத்தப் பரப்பளவு 11,300 கிமீ². 1889 இல் ஐக்கிய இராச்சியத்துக்கும் பிரான்சிற்கும் இடையில் ஏற்பட்ட உடன்பாட்டில் இதன் தற்போதைய எல்லைகள் வரையறுக்கப்பட்டன. காம்பியா ஏறத்தாழ முழுமையாக செனகல் நாட்டினால் சூழப்பட்டுள்ளது.

மக்கள் 
காம்பியாவில் பல இனத்தவர்கள் வாழ்கிறார்கள். அனைவரும் தத்தமது மொழியையும் கலாச்சாரத்தையும் பேணி வருகிறார்கள். மண்டிங்கா பழங்குடியினர் ஆகக்கூடிய மக்கள் தொகையைக் கொண்டுள்ளன. இவர்களுக்கு அடுத்த படியாக ஃபூல, வோலொஃப், ஜோலா, மற்றும் செரஹூல் ஆகியோர் வசிக்கின்றனர். கிட்டத்தட்ட 3,500 ஐரோப்பியரும், லெபனீயரும் உள்ளனர். இது மொத்த மக்கள் தொகையான 1,517,000 இல் 23 விழுக்காடாகும்.

இங்குள்ள 90 வீதமானோர் இங்கு முஸ்லிம்கள் ஆவர். மீதமானோர் கிறிஸ்தவர்கள்.

வேறு தரவுகள் 
 மேற்கு ஆப்பிரிக்காவில் பிரித்தானியாவின் முதலாவதும் கடைசியுமான குடியேற்ற நாடு காம்பியாவாகும்.
 யுண்டும் விமான நிலையம் நாசாவின் மீள்விண்கலங்களுக்கான அவசரகால தரிப்பிடமாக இருந்தது.

வெளி இணைப்புகள் 
 அதிபரின் இணையத்தளம்

மேற்கோள்கள்

காம்பியா
மேற்கு ஆப்பிரிக்க நாடுகள்
முன்னாள் பிரித்தானியக் குடியேற்றங்கள்
ஐக்கிய நாடுகள் சபையின் உறுப்பு நாடுகள்
வுலிங்யுவான்

வுலிங்யுவான் சீனாவின் ஹுனான் மாகாணத்தில் உள்ள காட்சி மற்றும் வரலாற்றுச் சிறப்பு மிக்க ஒரு பகுதியாகும். இப்பகுதி, ஏறத்தாழ 3100 உயரமான மணற்கற் தூண்களினால் பெயர் பெற்றது. இவற்றுட் சில 200 மீட்டர்களுக்கு மேல் உயரமான இவை மென்மையான பாறைகள் கரைந்ததனால் ஏற்பட்ட அமைப்புக்கள் ஆகும். இது ஹுனான் மாகாணத்தின் தலைநகரான சாங்ஷாவிலிருந்து 270 கிமீ தொலைவில் உள்ள சாங்ஜியாஜியே (Zhangjiajie) நகரின் ஒரு பகுதியாகும். இவ்விடம்  மற்றும்  ஆள்கூறுகளிடையே அமைந்துள்ளது.  1992 ஆம் ஆண்டில் இப்பகுதி யுனெஸ்கோவின் உலக பாரம்பரியக் களமாக அறிவிக்கப்பட்டது.

இவற்றையும் பார்க்கவும் 

 உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
 உலக பாரம்பரியக் களம்

வெளியிணைப்புக்கள் 

 சீனாவின் பழமையான தொடுவானத் தோற்றம்

மேற்கோள்கள்

சீனாவில் உள்ள உலக பாரம்பரியக் களங்கள்
ஜியுசாய்கோ பள்ளத்தாக்கு

ஜியுசாய்கோ பள்ளத்தாக்கு சீனாவின் சிச்சுவான் மாகாணத்தின் வடக்குப் பகுதியில் உள்ள ஒரு இயற்கை காப்பகம் ஆகும். இது பல மட்டங்களில் அமைந்த அருவிகளுக்கும், பல நிறங்களிலான ஏரிகளுக்கும் பெயர் பெற்றது. 1992 ஆம் ஆண்டில் இது யுனெஸ்கோ உலக பாரம்பரியக் களமாக அறிவிக்கப்பட்டது. காக்கப்பட்ட பகுதிகளுக்கான IUCN வகைப்பாட்டு முறைமையின்படி, இது வகை V (காக்கப்பட்ட நிலத்தோற்றம்) என்பதற்குள் அடங்கும்.

புவியியலும் காலநிலையும்

ஜியுசாய்கோ மின்ஷான் மலைத் தொடரின் தென் முனையில் மாகாணத் தலைநகரான செங்டுவுக்கு வடக்கே 330 கிமீ தொலைவில் அமைந்துள்ளது. இது முன்னர் நான்பிங் கவுண்டி என அழைக்கப்பட்ட ஜியுசாய்கோ கவுண்டியின் ஒரு பகுதியாகும். இவ்விடம் சிச்சுவான் மாகாணத்தில், அதன் கான்சு மாகாணத்துடனான எல்லைக்கு அருகிலுள்ள ஆபா திபேத்திய கியாங் தன்னாட்சி அதிகாரஎல்லைப் பகுதிக்கு உட்பட்டது.

இப்பள்ளத்தாக்கு குறைந்தது 240 சதுர கிலோமீட்டர் பரப்பளவைத் தன்னுள் அடக்கியுள்ளது. சில காப்பு நிறுவனங்கள், 400 - 600 சதுர கிமீ பரப்பளவுகொண்ட இடைநிலைப் பகுதிகளையும் உள்ளடக்கி, இதனை 600 - 700 சதுர கிமீ என்கின்றன. இப்பகுதியின் உயரம் ஷுசெங் நீர்வெளியேற்றப் பகுதிக்கு அண்மையில் 1,998 - 2,140 மீட்டர்கள் தொடக்கம் கான்சிகொங்காய் மலையில் உள்ள செச்சாவா நீர்வெளியேற்றப் பகுதியில் 4,558 - 4,764 மீட்டர்கள் வரை வேறுபடுகின்றது.

இவற்றையும் பார்க்கவும்

 உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
 உலக பாரம்பரியக் களம்
 சீன மாகாணங்கள்

வெளியிணைப்புக்கள்

 யுனெஸ்கோ உலக பாரம்பரியக் களங்களில் ஜியுசாய்கோ
 Jiuzhaigou at the யுனெஸ்கோவின் MAB உயிர்க்கோளக் காப்பகப் பகுதியில் (Biosphere Reserves) ஜியுசாய்கோ

மேற்கோள்கள்

சீனாவில் உள்ள உலக பாரம்பரியக் களங்கள்
மீர்

மீர் அல்லது மிர் (Mir, ரஷ்ய மொழி: Мир), சோவியத் ஒன்றியத்தின் (தற்போது ரஷ்யா) பூமியைச் சுற்றி வர ஏவப்பட்ட ஒரு விண்நிலையம் ஆகும். விண்வெளியில் முதன் முதலில் நிறுவப்பட்ட நீண்ட-கால தொழிற்பாடுடைய விண்நிலையம் இதுவாகும். உலக அமைதியின் சின்னமாக சோவியத் ஒன்றியம் இதனை உருவாக்கியது. 1986 ஆம் ஆண்டு பெப்ரவரி 19 இல் இந்நிலையம் விண்ணுக்கு ஏவப்பட்டது. மீர் என்பது ரஷ்ய மொழியில் சமாதானம் அல்லது அமைதி எனப் பொருள்படும். விண்வெளி வீரர்கள் பூமியிலிருந்து மீள் விண்கப்பலில் பயணம் செய்து, விண்வெளியில் நிரந்தரமாகக் குடியேற சோவியத்தின் இத்திட்டம் வழிகோலியது. ரஷ்ய விண்கப்பலான சோயுஸ் மூலமாக முதலில் விண்வெளி ஆய்வாளர்கள் பயணம் செய்து, மீர் நிலையத்தோடு இணைக்கப்பட்டு இடம் மாறிக்கொண்டனர். அதன் பின்னர் நாசாவின் அட்லாண்டிஸ் மீள்விண்ணோடம் மீருடன் இணைந்தது.

மீர் விண்வெளி நிலையம் மார்ச் 23, 2001 வரை இயங்கியது. இது பின்னர் புவியின் சுற்று வட்டத்தில் இருந்து கட்டாயமாக விலக்கப்பட்டு தென் பசிபிக் பெருங்கடலில் விழுந்து மூழ்க விடப்பட்டது.

வெளி இணைப்புகள் 
 அவனியைப் பல்லாண்டு சுற்றிவரும் அண்டவெளி நிலையங்கள் (சி. ஜெயபாரதன்)
 மீர் நாட்காட்டி

மேற்கோள்கள்

உருசிய விண்வெளித் திட்டங்கள்
விண்வெளி நிலையங்கள்
புஜியான் மாகாணம்

புஜியான் மக்கள் சீனக் குடியரசின் தென்கிழக்குக் கரையோரமாக அமைந்துள்ள ஒரு மாகாணம் ஆகும். வடக்கில் செஜியாங்யும், மேற்கில் ஜியாங்சியும், தெற்கில் குவாங்டோங்கும், எல்லைகளாக உள்ளன. தாய்வான், தைவான் நீரிணைக்கு அப்பால் தெற்குப் பக்கத்தில் அமைந்துள்ளது. 

புஜியான் என்னும் பெயர் புஷூ, ஜியானூ என்னும் இரு நகரங்களின் பெயர்களின் சேர்க்கையால் உருவானது. டாங் மரபுக் காலத்தில் இப்பெயர் முதலில் பயன்படுத்தப்பட்டது.

புஜியானின் பெரும் பகுதி மக்கள் சீனக்குடியரசின் ஆளுகைக்கு உட்பட்டது. எனினும், கின்மென் தீவுக் கூட்டமும், மாற்சூவும் தாய்வானில் உள்ள சீனக் குடியரசின் கட்டுப்பாட்டில் உள்ளது.

வெளியிணைப்புக்கள் 

 வுயி மலைப் படங்கள்
 சியாமென் படங்கள்
 ஃபு சூ படங்கள்
 மெய் சூ தீவு, பு தியான், படங்கள்
 டி ஹுவா படங்கள்
 நான் அன் படங்கள்
 குவான் சூ படங்கள்
 ஷாங் சூ படங்கள்
 நான்ஜியாங் ஊர், நான்ஜியாங் (புஜியான் மாகாணம்) படங்கள்
 புஜியான் மாகாணம் ஒரு வழிகாட்டி
 புஜியானின் பெரிய நிலப்படம்

சீனாவின் மாகாணங்கள்
1627

1627 (MDCXXVII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 பெப்ரவரி 20 - யாழ்ப்பாணத்தைத் தாக்கிய பெரும் சூறாவளியில் சிக்கி பலர் இறந்தனர்.
 ஜூலை 4 - ஜூலை 19 - ஐஸ்லாந்து நாட்டை முஸ்லிம்கள் தாக்கினர்.
 ஜூலை 20 - ரே தீவை ஆங்கிலேயர் முற்றுகையிட்டனர். ஆனாலும் இது வெற்றி பெறவில்லை.
 ஜூலை 27 - தெற்கு இத்தாலி நகரான சான் செவேரோவை நிலநடுக்கம் தாக்கியது.

திகதி குறிப்பிடாத நிகழ்வுகள் 
 தெற்கு ஆஸ்திரேலியாவை முதன் முதலில் ஒரு டச்சுக் கப்பல் கண்டது.
 பார்படோசில் முதலாவது ஆங்கிலக் குடியேற்றம் ஆரம்பமானது.

முகாலயப் பேரரசர்கள் 
 ஜஹாங்கீர் (1605-1627 
 சார்ஜகான் (1627-1658

பிறப்புகள்

இறப்புகள் 
 மார்ச் 22 - பிலிப்பே டி ஒலிவேரா, யாழ்ப்பாணத்தின் முதலாவது போர்த்துக்கேய ஆளுநர்
 அக்டோபர் 28 - ஜஹாங்கீர், இந்தியாவின் முகலாயப் பேரரசின் மன்னன் (பி. 1569)

1627 நாட்காட்டி

மேற்கோள்கள்
இக்பால் நகர் கிராம அலுவலர் பிரிவு

241 D இலக்கம்  உடைய இக்பால் நகர் கிராம அலுவலர் பிரிவு (Iqbal Nagar) குச்சவெளி பிரதேச செயலாளர் பிரிவில்  உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 337 குடும்பத்தைச் சேர்ந்த 1060 அங்கத்தவர்கள் வசித்து வருகின்றனர்.

உசாத்துணைகள்
திருகோணமலை மாவட்டப் புள்ளிவிபரம்,  திருகோணமலை அரச அலுவலகம் (கச்சேரி) 2006.

மேற்கோள்கள்

குச்சவெளி பிரதேச செயலாளர் பிரிவு
கிராம அலுவலர் பிரிவு (திருகோணமலை)
தென்னமரவடி கிராம அலுவலர் பிரிவு



அறிமுகம் 
31 E இலக்கம்  உடைய தென்னமரவடி கிராம அலுவலர் பிரிவு (Thennamaravady) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும்.

தென்னவன்மரவடி வரலாறு 
பாண்டிய மன்னனுடைய மரக்கலங்கள் வந்து கிழக்கு கரையில் கட்டப்பட்ட இடம் தென்னவன் மரவடி என்று அழைக்கப்பட்டது. பிற்காலத்தில் தென்னமரவடி என்று பெயர் மாற்றம் பெற்றுள்ளது. குமுழமுனை பிரதேசத்தில் கட்டப்படும் யானைகள் செம்மலை குடாவின் ஊடாகவும், தென்னமரவடி ஊடாகவும் தென்னிந்தியாவிற்கு கொண்டுசெல்லப்பட்டுள்ளன.

தென்னமரவடியில் ஒரு புராதன இராஜதானி இருந்துள்ளது. தென்னிந்தியாவில் பிரபலமான வைத்தியர்கள், பிராமணர்கள் மற்றும் பல குலத்தவர்கள் இங்கு குடியேற்றப்பட்டதாக தெரிவிக்கப்படுகின்றது. அவர்களுடைய பரம்பரையினர் வேறு இடங்களுக்கு அனுப்பப்பட்டுள்ளனர். இவர்கள் முள்ளியவளை, கணுக்கேணி, குமுழமுனை ஆகிய இடங்களில் வாழ்ந்ததாக தெரிவிக்கப்படுகின்றது. குமுழமுனைக்கு அடுத்திருக்கும் கரடிப்பூவல் என்ற கிராமத்தில் இருந்த வைத்திய பரம்பரையினர் தஞ்சாவுர், மற்றும் வேதாரணியம் ஆகிய இடங்களில் இருந்து வந்து குடியேறியதாக பரம்பரைக் குறிப்புகள் கூறுகின்றன.

உசாத்துணைகள்
திருகோணமலை மாவட்டப் புள்ளிவிபரம்,  திருகோணமலை அரச அலுவலகம் (கச்சேரி) 2006. 

குச்சவெளி பிரதேச செயலாளர் பிரிவு
கிராம அலுவலர் பிரிவு (திருகோணமலை)
1848

1848  (MDCCCXLVIII) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வியாழக்கிழமையில் ஆரம்பமானது.

நிகழ்வுகள் 
 பெப்ரவரி 2 - மெக்சிக்கோ-அமெரிக்கப் போர் முடிவுக்கு வந்தது.
 பெப்ரவரி 21 - கார்ல் மார்க்ஸ், பிரெட்ரிக் ஏங்கல்ஸ் தமது புகழ்பெற்ற கம்யூனிஸ்ட் அறிக்கையை வெளியிட்டனர்.
 பெப்ரவரி 22 - பாரிசில், லூயி பிலிப்பே மன்னனுக்கெதிராக புரட்சி வெடித்தாது. இரண்டு நாட்களின் பின்னர் மன்னன் முடி துறந்தான்.
 மார்ச் 8 - பெண்களுக்கு உரிமை கிடைத்த நாள்.
 மார்ச் 15 - ஹங்கேரியில் புரட்சி வெடித்தது.
 ஏப்ரல் 10 - இங்கிலாந்தில் கிரேட் யார்மூத் நகரில் பாலம் ஒன்று இடிந்து வீழ்ந்ததில் 250 பேர் கொல்லப்பட்டனர்.
 ஜூலை 26 - மாத்தளை கிளர்ச்சி: இலங்கையில் பிரித்தானியருக்கு எதிராக வீரபுரன் அப்பு தலைமையில் கிளர்ச்சி வெடித்தது. வீரபுரன் அப்பு கைது செய்யப்பட்டு ஆகஸ்ட் 8 இல் தூக்கிலிடப்பட்டான்.
 ஆகஸ்ட் - யாழ்ப்பாணத்தில் கத்தோலிக்க ஆண்கள் ஆங்கிலப் பாடசாலை பெட்டாச்சினி என்பவாரால் தொடங்கப்பட்டது.
 செப்டம்பர் 12 - சுவிஸ் சமஷ்டிக் குடியரசு உருவாக்கப்பட்டது.

நாள் அறியப்படாதவை 
 நியூயோர்க்கில் காலரா தாக்கியதில் 5000 பேர் வரையில் இறந்தனர்.
 அசோசியேட்டட் பிரஸ் நியூயோர்க்கில் ஆரம்பிக்கப்பட்டது.
 வண்ணார்பண்ணை நாவலர் மகா வித்தியாலயம் யாழ்ப்பாணத்தில் நிறுவப்பட்டது.

பிறப்புக்கள் 
 ஏப்ரல் 29 - ரவி வர்மா, இந்திய ஓவியர் (இ. 1906)

இறப்புக்கள் 
 பெப்ரவரி 23 - ஜான் குவின்சி ஆடம்ஸ், ஐக்கிய அமெரிக்காவின் 6வது குடியரசுத் தலைவர் (பி. 1767)
 தியாகராஜ சுவாமிகள் (பி. 1767)
 எமிலி புராண்ட்டி‎ (பி. 1818)

1848 நாட்காட்டி

மேற்கோள்கள்
குவாண்டானமோ விரிகுடா

குவாண்டானமோ விரிகுடா (Guantánamo Bay, ஸ்பானிய மொழி: Bahía de Guantánamo) என்ன்பது கியூபாவின் தென்கிழக்கில் குவாண்டானமோ மாகாணத்தில்அமைந்துள்ள ஒரு விரிகுடாவாகும். (). இது கியூபாவின் தெற்கில் உள்ள மிகப் பெரிய துறைமுகம் ஆகும்.

1903 இல் கியூபாவுக்கும் அமெரிக்காவுக்கும் இடையில் செய்துகொள்ளப்பட்ட ஒரு உடன்படிக்கையின் படி குவாண்டானமோ வீரிகுடாவை ஐக்கிய அமெரிக்கா முடிவற்ற குத்தகைக்கு பெற்றிருந்தது. இவ்விரிகுடாவில் அமெரிக்காவின் இருப்பை தற்போதைய கியூபா அரசு எதிர்த்து வருகிறது. 1969 ஐநாவின்  வியென்னா உடன்பாட்டின்படி அமெரிக்க ஆக்கிரமிப்பு சட்டபூர்வமல்லாதது என கியூபா வாதிட்டு வருகிறது.

இவ்விரிகுடாவின் தெற்குப் பகுதியில் 1898 இல் கட்டப்பட்ட அமெரிக்காவின் கடற்படைத்தளம் அமைந்திருக்கிறது. கடந்த பல ஆண்டுகளாக இத்தளம் போர்க்கைதிகளின் தடுப்புக்கூடமாக இருந்து வருகின்றது. ஆப்கானிஸ்தான், ஈராக் மற்றும் ஐரோப்பிய நாடுகளில் கைது செய்யப்பட்டவர்கள் இங்கு தடுத்து வைக்கப்பட்டுள்ளார்கள்.

வெளி இணைப்புகள் 

Read Congressional Research Service (CRS) Reports regarding Guantánamo Detainees 
U.S. Naval Station Guantanamo Bay — The United States' oldest overseas Naval Base
Guantánamo: U.S. Black Hole 
All-Party Parliamentary Group on Guantanamo Bay (APPG-GB)
Camp Delta (detainee) Map
U.S. Naval Base Guantanamo Bay Map
Guantanamo Docket
Human Rights First; In Pursuit of Justice: Prosecuting Terrorism Cases in the Federal Courts (2009)

மேற்கோள்கள்

கியூபா
ஏக்கர் அடி

ஏக்கர் அடி (Acre foot) என்பது கன அளவைக் குறிப்பிடப் பயன்படும் ஒரு அலகு ஆகும். பொதுவாக, ஏரிகள், நீர்காவிகள், கால்வாய்கள், சாக்கடை நீரோட்ட அளவு, ஆற்று நீரோட்டம் போன்ற பெரிய அளவிலான நீர்வளங்கள் தொடர்பில் இந்த அலகு பயன்படுத்தப்படுகின்றது.

வரைவிலக்கணம்

ஒரு ஏக்கர் பரப்பளவில் இருக்கும் ஒரு அடி ஆழமுள்ள நீரின் கன அளவே ஒரு ஏக்கர் அடி என வரைவிலக்கணம் கூறப்படுகின்றது. ஒரு ஏக்கர் 66 அடி x 660 அடி (1 சங்கிலி x 1 பர்லாங்) என்பதால் அது சரியாக 43,560 சதுர அடி ஆகின்றது. எனவே ஒரு ஏக்கர் அடி 43,560 x 1 கன அடியாகும். அமெரிக்க கலன், கன மீட்டர், லீட்டர் ஆகிய கன அளவுகளோடு இது பின்வருமாறு தொடர்புகளைக் கொண்டுள்ளது:

 1 ஏக்கர் அடி =  325,851   அமெரிக்க கலன்
 1 ஏக்கர் அடி =    1,233.5  கன மீட்டர்
 1 ஏக்கர் அடி = 1,233,500   லீட்டர்

இவற்றையும் பார்க்கவும்

 கன மீட்டர்/செக்கன்
 கன அடி/செக்கன்

மேற்கோள்கள்

அளவை முறைகள்
பேர்டினண்ட் மார்க்கோஸ்

பேர்டினண்ட் எம்மானுவேல் எட்ராலீன் மார்க்கோஸ் (Ferdinand Emmanuel Edralín Marcos; செப்டம்பர் 11, 1917 – செப்டம்பர் 28, 1989) பிலிப்பைன்சின் குடியரசுத் தலைவராக 1965 முதல் 1986 வரை பதவி வகித்தவர். இவர் ஒரு சட்ட அறிஞர் ஆவார். இரண்டாம் உலகப் போரின் போது வடக்கு லூசோன் பகுதியில் கெரில்லாப் படைகளுக்குத் தலைமை தாங்கியவர். 1963 செனட் சபைக்குத் தலைவாரானார். இவரது ஜனாதிபதி ஆட்சிக் காலத்தில் ஊழல், மனித உரிமை மீறல் போன்ற பல்வேறு குற்றச்சாட்டுகளுக்கு உள்ளானார். 1986 இல் மக்களின் பெரும் எதிர்ப்பைத் தொடர்ந்து இவர் பதவியில் இருந்து அகற்றப்பட்டு நாட்டை விட்டு வெளியேறினார். தனது ஆட்சிக் காலத்தில் நூற்றுக்கணக்கான மில்லியன் அமெரிக்க டாலர்களை ஐக்கிய அமெரிக்காவில் முதலிட்டிருந்தாகக் குற்றஞ்சாட்டப்பட்டிருந்தார்.

வெளி இணைப்புகள் 
 பிலிப்பைன்ஸ் அரசு இணையத்தளம்

மேற்கோள்கள்

பிலிப்பீன்சின் அரசியல்வாதிகள்
பிலிப்பைன்சின் குடியரசுத் தலைவர்கள்
1917 பிறப்புகள்
1989 இறப்புகள்
20-ஆம் நூற்றாண்டு குற்றவாளிகள்
அசுரர் (பௌத்தம்)

அசுரர் (ஜப். அஷுரா) எனபவர்கள் பௌத்த அண்டவியலின் படி, காமதாதுவின் கீழ் நிலை வாசிகள் ஆவர். இவர்கள் தேவர்களின் எதிரிகள் ஆவர்.  பௌத்த அசுரர்களும்,  இந்து மத அசுரர்களும் குணவியலபுகளில் ஒற்றுமையிருப்பினும், பௌத்தத்தில் அசுரர்களுக்கு பௌத்த தொடர்புடைய சில பிரத்யேக குணங்களும் கதைகளும் காணப்படுகின்றது.

அசுரர்களின் குணவியல்புகள்
காமதாதுவின் அனைத்து நிலைகளில் உள்ளவர்களும் ஆசைகளுக்கு உட்பட்டிருந்தாலும், அசுரகள் தான் ஆசைகளுக்கு முற்றிலும் அடிமையாகி கர்வமும் ஆணவமும் உடையவர்களாக உள்ளனர்.

அவர்களுடைய இந்நிலையினால் அசுரர்களாக பிறப்பெடுப்பது  துர்பிறவியாக கருதப்படுகிறது. ஆற்றலும் வன்முறை குணாதிசியமும், போர்க்குணமும், கோபமும் கொண்ட மனநிலையை அசுரர்கள் குறிக்கின்றனர்.

அசுரகளின் ஆற்றல் மனிதர்களின் ஆற்றலை விட அதிகமாக இருப்பினும், மற்ற தேவர்களை விட குறைவானதாகும். இவர்கள் சுமேருவின் அடித்தளத்தில் வசிக்கின்றனர்.பவசக்கரத்தில் அசுரகள் ஆறாம் நிலையை குறிக்கின்றனர்.  அசுரகர்களின் தலைவர் அசுரேந்திரன் என அழைக்கப்படுகிறான். அசுரர்களின் பல பிரிவுகள் உள்ளன. வில்லை ஏந்திய தானவேகாசுரர்கள், கொடூர முகமுடைய காலகஞ்சகர்கள் இவற்றும் அடங்குவர். அசுர்களின் தலைவர்களாக வேமசித்திரின், ராகு(வேரோசனன்) மற்றும்  பஹராதன் விளங்குகின்றனர்.

பௌத்த அசுரர்கள் தொடர்பான புராணக்கதைகள்
அசுரர்கள் ஆதிகாலத்தில் திராயஸ்திரிம்ச உலகத்தில், சுமேருவின் உச்சியில் மற்ற தேவர்களுடன் வசித்து வந்தனர்.  சக்ரன் இந்திர பதவியை ஏற்றவுடன், அசுரர்கள் அதை கொண்டாடினர். அந்த கொண்டாட்டத்தின் போது, அசுரர் மிகவும் திடமான கந்தபான மதுவகையை அருந்தினர், எனினும்  மற்ற தேவர்களை இம்மதுவகையை அருந்துவதற்கு இந்திரன் தடை செய்தி இருந்தார். இதனால், கோபமுற்ற இந்திரன், அசுரர்களை அவர்கள் போதையில் இருக்கும் போதே, அனைவரையும் திராயஸ்திரிம்ச்த்தில் இருந்து விரட்டி, சுமேருவின் அடித்தளத்துக்கு அனுப்பினார். ஆனால் இதை சில காலத்துக்கு அசுரர்கள் இதை அறிந்திருக்கவில்லை. எனினும், தாங்கள் தற்போது வசிக்கும் இடத்தில் திராயஸ்திரிம்சத்தின் பாரிஜாத மரம் மலர்வதற்கு மாறாக சித்தபாலி மரம் மலர்ந்ததை கண்ட பிறகே தங்கள் சுய நினைவுக்கு திரும்பி, தாங்கள் விரட்டியடிக்கப்பட்டதை உணர்ந்தனர்.

தங்களுடைய உலகை மீட்டெடுக்க, தேவர்களை நோக்கி போர் புரிய, சுமேருவில் ஏறத்துவங்கினர். அவர்களுடைய பெருவாரியான எண்ணிக்கையால் இந்திரன் அவர்களை நேரடியாக எதிர்கொள்ள இயலவில்லை.  திரும்பும் வேளையில், இந்திரன் கருடர்கள் வசிக்கும் காடுகளின் வழியாக செல்ல நேரிட்டது. இந்திரனின் தேர் சென்ற வழியில் கருடர்களின் கூடுகள் அழிக்கப்படுவதை அவர் கண்டார். இதனால், தன்னுடைய தேரோட்டின் மாதாலியிடம், மறுபடியும் திரும்பும் படி ஆணையிட்டார். இந்திரன் மறுபடியும் தங்களை நோக்கி  வருவதை கண்ட அசுரர்கள்,  இந்திரன், இன்னும் மிகப்பெரிய படையுடன் திரும்பி வருவதாக தவறாக கருதி, புறமுதுகிட்டு தாங்கள் இதுவரை கைப்பற்றிய அனைத்தையும் விட்டுவிட்டு ஓடினர்.

தேவர்களுக்கு அசுரர்களுக்கும் பல போர்கள் நடைபெற்றிருப்பினும், இரு சாராருக்கு ஒரு இணக்கமான உடன்பாடு இருந்து வருகிறது. இது இந்திரன், அசுரர் தலைவனான வேமசித்திரினின் மகளை காதலித்து திருமணம் செய்த வேளையில் ஏற்பட்டது. வேமசித்திரின் தன் மகள் சுஜாவின் திருமணத்திற்காக அசுரர்கள் நிறைந்த சபையில் சுயம்வரம் நடத்தினான். அச்சபையில், இந்திரன் ஒரு அசுரனாக மாறுவேடமிட்டு கலந்திருந்தான். சுஜா, மாறுவேடமிட்ட இந்திரனை தேர்ந்தெடுக்க அவரை அவள் மணந்து கொண்டாள்

இவற்றையும் பார்க்கவும்
 அசுரர்
 பௌத்த அண்டவியல்
 சுமேரு

மேற்கோள்கள்

பௌத்த தேவதாமூர்த்திகள்
அசுரர்
படைத்துறை வானூர்தி

படைத்துறை வானூர்தி வானத்தில் இருந்து தாக்குதல் நடத்தவும், பிற போர் நடவடிக்கைகளுக்கும் பயன்படும் வானூர்தி (விமானம்) ஆகும். தற்கால படைத்துறையின் வலுவை உறுதிசெய்யும் முக்கிய காரணிகளாக போர் வானூர்திகளும் வானியப் போர் வலுவும் இருக்கின்றன. படைத்துறை வானூர்திகள் சண்டை வானூர்திகள், சண்டையிடா வானூர்திகள் என இருவகையாக உள்ளன. சண்டை வானூர்திகள் எதிரிகளின் படைத்துறைச் சாதனங்களை அழிப்பதற்காக வடிவமைக்கப்பட்டவை.

படைத்துறை வானூர்திகளைப் பின்வருமாறு வகைப்படுத்தலாம். 
நேரடிப் போருக்குப் பயன்படுபவை
 சண்டை வானூர்தி
 வான் ஆற்றல் வானூர்தி - Air superiority fighter
 இடைமறிப்பு வானூர்தி - Interceptor aircraft
 சண்டை வானூர்தி - Fighter aircraft
 குண்டுவீச்சு வானூர்தி
 குண்டுவீச்சு வானூர்தி - Bomber
 தந்திரோபாய வானூர்தி - Strategic bomber
 கனரக வானூர்தி - Heavy bomber
 நடுத்தர வானூர்தி - Medium bomber
 உத்திசார்ந்த வானூர்தி - Tactical bomber
 விலக்கும் வானூர்தி - Interdictor
 தாக்குதல் வானூர்தி
 தாக்குதல் வானூர்தி - attack aircraft
 பீரங்கி வானூர்தி - Gunship
 மின்னியற்போர் வானூர்தி - Electronic-warfare aircraft
 கடற்கண்காணிப்பு வானூர்தி - Maritime patrol aircraft
 போர் வானூர்தி
 பலபாத்திரப் போர் வானூர்தி - Multirole combat aircraft
 சண்டை-குண்டுவீச்சு வானூர்தி - Fighter-bomber
 தாக்குதற் சண்டை வானூர்தி - Strike fighter

நேரடிப் போருக்குப் பயன்படுத்தப்படாதவை

 கவனக்கண்காணிப்பு வானூர்தி - Surveillance aircraft
 வேவு வானூர்தி - Reconnaissance aircraft
 இராணுவப் போக்குவரத்து வானூர்தி - Military transport aircraft
 பயிற்சி வானூர்தி - Trainer 
 பரீட்சார்த்த வானூர்தி - Experimental aircraft

குறிப்புகள்

|*
வான் போக்குவரத்து
தர்மசக்கரம்

.

 

தர்மசக்கரம் (அல்லது) அறவாழி (பாளி:தர்மசக்க,  திபெ chos kyi 'khor lo, சீனம் fălún 法輪) என்பது தர்மத்தினை குறிக்கும் ஒரு சின்னம் ஆகும். இது இந்து, சமணம், மற்றும் பௌத்தம் ஆகிய இந்திய மதங்களில் பயன்பாட்டில் உள்ளது. தர்மசக்கரம் அஷ்டமங்கள சின்னங்களுள் ஒன்றாகும். பௌத்த சமயத்தில், தர்மச்சக்கரமானது பிறவிச் சுழற்சியைப் பற்றிய கருத்துக்களை சித்தரிக்கிறது. முதன் முதலில் அசோகர் நிறுவிய தூபிகளில் தர்மச்சக்கரம் பொறிக்கப்பட்டதால், இதனை அசோகச் சக்கரம் என்றும் அழைப்பர்.

வரலாறு
தர்மசக்கர சின்னம், எட்டு கம்பிகளோ அல்லது அதற்கு மேற்பட்ட கம்பிகளையோ கொண்டுள்ளது. இந்திய கலைகள், மிகப்பண்டைய பௌத்த சின்னமாக இது கருதப்படுகிறாது.  தர்மசக்கரம், அனைத்து பௌத்த பௌத்த நாடுகளாலும் பயன்படுத்தப்பட்டு வருகிறது. மிகவும் எளிய நிலையில், தர்மசக்கரம் பௌத்த மதத்தின் பரிபூரண சின்னமாக ஏற்றுக்கொள்ளப்படுகிறது.

விளக்கம்

தர்ம சக்கரத்தின் எட்டு ஆரங்கள், பௌத்தத்தின் எட்டு உயரிய வழிகளை குறிக்கிறது.  அறியாமை அழிக்கும் விதமாக கூரிய முனைகளுடன் உள்ளதாக கொள்ளப்படுகிறது. 

தர்ம சக்கரத்தின் பிற விளக்கங்கள்:
 இதன் வட்ட வடிவம், தர்ம போதனையின் முழுமையினை குறிக்கிறது. 
 மையப்பகுதி, தியானத்தை குறிக்கிறது.
 இதன் ஓரம், சமாதியை குறிக்கிறது.

தர்மசக்கரத்திற்குரிய முத்திரை  தர்மசக்கர முத்திரை என அழைக்கப்படுகிறது. தர்மசக்கரம் திபெத்திய பௌத்தத்தில் எட்டு மங்கள சின்னங்களுள் (அஷ்டமங்கலம்) ஒன்றாக கருதப்படுகின்றது.

தர்மசக்கர சுழற்சி

புத்தர் ஒரு முக்கிய போதனையை நிகழ்த்துவது தர்மசக்ர சுழற்சி என கொள்ளப்படுகிறது. இதை வடமொழியில் தர்மசக்ர பிரவர்த்தனம் என அழைக்கின்றனர்.  

அனைத்து பௌத்த பிரிவுகளும், புத்தர் முதன்முதலில் சார்நாத்தில் மான் பூங்காவில், ஐந்து துறவிகளுக்கு உபதேசம் செய்து நிகழ்ச்சி, முதல் தர்மசக்கர சுழற்சியாக கொள்ளப்படுகிறது. இதை குறிக்கும் வகையிலே, சில சமயம், தர்மசக்கரத்தின் இரு புறமும் மான்கள் காணப்படுவதுண்டு. 

தேரவாத பௌத்தத்தில் இது மட்டும் அங்கீகரிப்பட்ட தர்மசக்ர சுழற்சி ஆகும். பாளி சூத்திரங்களில் இடம்பெறாத வேறெந்த சுழற்சியும் தேரவாத பௌத்தத்தினரால ஏற்றுக்கொள்ளப்படுவதில்லை.  எனினும் மகாயானம் மற்றும் வஜ்ரயானம் பல்வேறு சுழற்சிகளை குறிப்பிடுகிறது. இச்சுழற்சிகளுள் புத்தர் பிரக்ஞா பாரமித சூத்திரங்களை உபதேசித்தது, மகாவைரோசன சூத்திரத்தை உபதேசித்தது, அபிதர்மத்தை உபதேசித்தது ஆகியவை கூடுதலாக கொள்ளப்படுகிறது.

பிற பயன்பாடுகள்

யூனிகோடில், தர்மசக்கரம் Wheel of Dharma என அதன் எட்டுக்கோல் வடிவத்தில் காணப்படுகிறது. இதன் யூனிகோடு குறியீடு U+2638 (☸).

சாரநாத்த்தில் உள்ள, தூபியில் உள்ள அசோகரின் தர்மசக்கரம் இந்திய தேசியக் கொடியின் நடுவில் உள்ளது. இந்த தர்ம சக்கரம் தர்மத்தை குறிக்கிறது. இதே சின்னம் இந்தியாவின் அதிகாரப்பூர்வ முத்திரையிலும் காணப்படுகிறது. 

சமண மதத்திலும், தர்மசக்கரம் அகிம்சையின் குறியீடாகக் கொள்ளப்படுகிறது.

இந்து மதத்திலும் திருமாலின் சின்னமாக சுதர்சன சக்கரம் காணப்படுகிறது. எனினும் இது தர்மத்தின் குறியீடாக இல்லாமல், திருமாலின் பஞ்சாயுதங்களுள் ஒன்றாக, சக்ராயுதமாக விளங்குகிறது.

பிற பயன்பாடுகளில் தர்மச்சக்கரம்

இதனையும் காண்க
 அசோகச் சக்கரம்

மேற்கோள்கள்

உசாத்துணை

மேலும் படிக்க

வெளி இணைப்புகள் 
 
 Buddhist Wheel Symbol (Dharmachakra) 

பௌத்த சின்னங்கள்
இந்தியப் பண்பாடு
இந்திய தேசியச் சின்னங்கள்
அஷ்டமங்களம்

அஷ்டமங்களம் என்பது தார்மீக மதங்களில் குறிப்பிடப்படும் எட்டு மங்களகரமான சின்னங்களை குறிக்கும். திபெத்திய பௌத்தத்தின் படி, இவ்வஷ்டமங்கள் யிதங்களின்  குணங்களை குறிக்கும். இவையனைத்து தெளிவுபெற்ற மனத்தின் குணங்களாக கருதப்படுகின்றன. பலவேறு பாரம்பரியங்கள் வெவ்வேறு சின்னங்கள் அஷ்டமங்களமாக கருதப்படுகின்றன.

அஷ்டமங்களம் சின்னங்கள் பண்டைய இந்தியாவில் சுப காரியங்களின் போது பயன்படுத்தப்பட்டன. பௌத்தத்தில், இவை புத்தர் போதிநிலை அடைந்தவுடன் தேவர்கள் புத்தர்களுக்கு அளித்த எட்டு நிவேதனங்களை குறிக்கின்றன.

சொற்பொருளாக்கம்
அஷ்டமங்களம் என்றால் எட்டுவிதமான மங்களங்கள் என்று பொருள்.

பௌத்தம் 

திபெத்திய பௌத்தம்  கீழ்க்கண்ட குறிப்பிட்ட  அஷ்டமங்கள சின்னங்களை பயன்படுத்துகிறது. இந்த சின்னங்களுக்கான பொதுவான விளக்கம் கீழே தரப்பட்டுள்ளது.

சங்கு
 திருமறுஸ்ரீவத்ஸம்
 கயல்மீன் ஜோடி (கௌர மச்சம்)
 கொடிதுவஜம்
தாமரை
குடை
 குடம்கலசம்
தர்மசக்கரம்

சின்னங்கள்

பல்வேறு பாரம்பாரியங்களை இவ்வஷ்டமங்களை வெவ்வேறுவிதமாக அடுக்குகின்றன

நேபாள பௌத்தம்:

 ஸ்ரீவத்ஸம்
 தாமரை
 துவஜம்
 தர்மசக்கரம் அல்லது சாமரம்
 பொற்குடம்
 தங்க மீன் ஜோடி
 குடை
 சங்கு

சீன பௌத்தம்:

 தர்மசக்கரம்
 சங்கு
 துவஜம்
 குடை
 தாம்ரை
 பொற்குடம்
 தங்க மீன் ஜோடி
 ஸ்ரீவத்ஸம்

பிற தார்மீக மதங்களில் அஷ்டமங்களங்கள்

அஷ்டமங்களங்கள் பௌத்தத்தில் மட்டுமல்லாது, பிற தார்மீக மதங்களான  இந்து மதம் மற்றும் சமணம் ஆகியவற்றில் காணப்படுகின்றது. இவை அலங்காரங்களுக்கு பயன்படுத்தப்படுகின்றன.

 வட இந்திய பாரம்பரியம்
 சுவசுத்திக்கா
 சிங்கம்
பசு
யானை
பொற்குடம்
சாமரம்
கொடி
துந்துபி
தீபம்
 தென்னிந்திய பாரம்பரியம் 
சாமரம்
நிறை குடம்
கண்ணாடி
அங்குசம்
பறை
தீபம்
கொடி
தங்கமீன் ஜோடி
.
 இந்த பட்டியல், இடத்துக்கு இடம், சமூகத்துக்கு சமூகம் வேறு படலாம்

சமண மதத்திலும் அஷ்டமங்கள சின்னங்கள் குறிப்பிடப்படுகின்றன

திகம்பர பிரிவு:
சுவசுத்திக்கா
சாமரம் 
துவஜம் 
கலசம் 
துடைப்பம் 
கண்ணாடி 
பத்திராசனம் 
விசிறி
பாத்திரம்

சுவேதாம்பரப் பிரிவு:
சுவசுத்திக்கா
நந்தவர்த்தம்
வர்ந்த மானகம் (உணவு பாத்திரம்)
பத்திராசனம்
கலசம்
கண்ணாடி
மீன் ஜோடி

மேற்கோள்கள்
  Müller-Ebeling, Claudia and Christian Rätsch and Surendra Bahadur Shahi (2002). Shamanism and Tantra in the Himalayas. Transl. by Annabel Lee. Rochester, Vt.: Inner Traditions. 
  Beer, Robert (1999). The Encyclopedia of Tibetan Symbols and Motifs (Hardcover). Shambhala. ISBN 157062416X, ISBN 978-1570624162

வெளி இணைப்புகள் 
அஷ்டமங்களத்தை குறித்து
அஷ்டமங்களம்

இந்து மெய்யியல் கருத்துருக்கள்
அடிமை

தனிமனித சுதந்திரம் எதுவுமின்றி, இன்னொரு மனிதர், சாதி, குடும்பம், நிறுவனம், அரசாங்கம் போன்றவற்றுக்குக் கூலிவேலை அல்லது சேவை செய்யும் கட்டாய நிலையில் இருக்கும் ஒருவர்  அடிமை () எனப்படுகின்றார். இந்த நிலைமை அடிமைத்தனம் எனப்படுகின்றது. இந்நிலையில் அடிமை, அவரை அடிமைப்படுத்தி உள்ளவரின் சொத்தாகக் கருதப்படுகின்றார்.

ஒருவர் பிடிக்கப்படுவதனாலோ, விலைக்கு வாங்கப்படுவதனாலோ, அல்லது பிறப்பினாலோ அடிமையாகிறார். அவ்வாறு அடிமையானவருக்கு, இத் தளையில் இருந்து விடுபடும் உரிமையோ, வேலை செய்ய மறுக்கும் உரிமையோ அல்லது தமது உழைப்புக்கான ஊதியம் பெறும் உரிமையோ கிடையாது.

ஒரு காலத்தில் பரவலாக வழக்கில் இருந்த அடிமை முறை இன்று ஏறத்தாழ எல்லா நாடுகளிலுமே சட்டத்தால் தடை செய்யப்பட்டுள்ளது. எனினும் பல நாடுகளிலும், மறைவாக அடிமைகளை வைத்து வேலை வாங்குவோர் இருக்கத்தான் செய்கின்றனர். உலகில் சுமார் 2.7 கோடி அடிமைகள் இருப்பதாக மதிப்பிடப்படுகின்றது. இந்தியாவில் அடிமைமுறையின் வடிவம் சாதியாகும். அடிமைத்தனம் தன் வடிவத்தை மாற்றிக்கொண்டு தொடர்ச்சியாக இன்றுவரை வரலாற்றில் நீடிக்கிறது எனச் சிலர் கருதுகின்றனர்.

இதையும் பார்க்க

அடிமை முறை

குறிப்புகள்

சமூகவியல்

an:Esclabitut
el:Σκλαβιά
hi:ग़ुलामी
ms:Hamba abdi
nds:Slaverie
sr:Робовласништво
பல்குழல் உந்துகணை செலுத்தி

ஒரேதரத்தில் பல உந்துகணைகளை ஏவக் கூடிய ஆயுதமே பல்குழல் உந்துகணை செலுத்தி ஆகும். இவை தொகையாக உந்துகணைகளை ஏவி, எதிரியை நிலைகுலைய வைத்து பாரிய சேதத்தை ஏற்படுத்த கூடியவை. பொதுவாக இவை ஒரு வாகனத்தில் பொருத்தப்பட்டிருக்கும். வேண்டிய களத்துக்கு விரைவாக எடுத்துசெல்ல கூடியவை. இவை 12 தெறோச்சி எறிகணைகளை ஒரே நேரத்தில் ஏவுவதற்கு சமனானது இதன் வலு ஆகும்.

ஈழப்போரில் பல்குழல் உந்துகணை செலுத்திகள் 

ஈழப்போரில் 1987-இற்கு முன்னதாகவே உந்துகணைகள் பயன்பாட்டிற்கு வந்துவிட்டன. இந்த உந்துகணைகளை முதன் முதலில் ஈழத்தீவில் பயன்படுத்தியவர்கள் விடுதலைப் புலிகளே. இந்திய அமைதிப்படை என்னும் பெயரில் வந்த இந்திய படைகளால் 1987 இல் மேற்கொள்ளப்பட்ட பவான் நடவடிக்கையின் போது நாவற்குழியில் வைத்து புலிகளிடம் இருந்து உள்நாட்டு பல்குழல் உந்துகணை செலுத்திகளை கைப்பற்றியிருந்தனர். அதன் 90களில் இருந்து பல்குழல் உந்துகணை செலுத்திகளை விடுதலைப் புலிகள் தொடர்ந்து பயன்படுத்திவந்தனர்.

சிறீலங்கா அரச படைகள் 2000 ஆம் ஆண்டின் பிற்பகுதியில் விடுதலைப் புலிகளால் மேற்கொள்ளப்பட்ட ஓயாத அலைகள்- 3 இன் 4 ஆம் கட்டத்தின் போதுதான் முதற்தடவையாக பல்குழல் உந்துகணைகளை வெளிநாட்டில் இருந்து தருவித்து பயன்படுத்தினர்.

மேற்கோள்கள்

குறிப்புகள்
போர் ஆயுதங்கள்
சீனக் கண்டுபிடிப்புக்கள்
ஆயுதங்கள்
ஆயுத வரலாறு
ஸ்ரீவத்சம்

ஸ்ரீவத்ஸம் என்பது தார்மீக மதங்களில் பயன்படுத்தப்படும் ஒரு மங்களகரமான சின்னம் ஆகும். இந்த சின்னம் திருமாலின் மார்பு மீது காணப்படும் மரு, இலக்குமியாக இந்துக்களால் கருதப்படுகிறது. மேலும் இந்த சின்னம், சமண மதத்தில் தீர்த்தங்காரின் மார்பிலும் இந்த மருச்சின்னம் காணப்படுகிறது.

பௌத்த மதத்திலும், இச்சின்னம் அஷ்டமங்கள சின்னங்களுள் ஒன்றாக கருதப்படுகிறது. பர்மிய மாநிலமான, ரகைன் மாநிலத்தின் கொடியிலும் ஸ்ரீவத்ஸம் காணப்படுகிறது.

மேற்கோள்கள்

பௌத்த சின்னங்கள்
1704

1704  (MDCCIV) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

நிகழ்வுகள் 

 பெப்ரவரி 29 - பிரெஞ்சுப் படைகளும் அமெரிக்காவின் பழங்குடி இந்தியர்களும் இணைந்து மசாசுசெட்ஸ் இல் டியர்ஃபீல்ட் என்ற இடத்தில் ஆங்கிலக் குடியேறிகளைத் தாக்கியதில் பெண்கள், குழந்தைகள் உட்பட 50 இற்கும் மேற்பட்டோர் கொல்லப்பட்டனர்.
 ஏப்ரல் 24 - பிரித்தானிய வட அமெரிக்காவின் 13 குடியேற்றங்களின் முதலாவது [[நாளிதழ் தி பாஸ்டன் நியூஸ்-லெட்டர் வெளிவந்தது.
 ஆகஸ்டு 3 - எசுப்பானியாவிடம் இருந்து ஜிப்ரால்ட்டரை ஆங்கிலேய-டச்சுப் படைகள் கைப்பற்றின.
 செப்டம்பர் - ஜிப்ரால்ட்டர் மீதான பிரெஞ்சு, எசுப்பானியப் படைகளின் 12வது முற்றுகை ஆரம்பமானது.
 புரூணை சுல்தானகம் தனது வட-கிழக்குப் பகுதிகளை சூலு சுல்தானகத்திடம் இழந்தது.gh three editions this year.
 ஐசாக் நியூட்டன் தனது Opticks நூலை வெளியிட்டார்.
 எதியோப்பியாவில் கொண்டார் நகரில் நிலநடுக்கம் ஏற்பட்டது.
 உருசியப் படைகள் டார்ட்டு மற்றும் நார்வா நகர்களைக் கைப்பற்றினர்.

பிறப்புக்கள் 
 சூன் 17 - ஜான் கே, ஆங்கிலேயக் கண்டுபிடிப்பாளர் (இ. 1780)
 ஏழாம் சாமராச உடையார், மைசூர் மன்னர் (இ. 1734]])

இறப்புக்கள் 
 ஏப்ரல் 15 - ஜொஹான்ஸ் வான் வாவெரேன் ஹூட், டச்சுக் கணிதவியலாளர் (பி. 1628)
 அக்டோபர் 28 - ஜான் லாக், ஆங்கிலேய மெய்யியலாளர் (பி. 1632)
 சிக்க தேவராச உடையார், மைசூர் மன்னர்
 சான் பாப்டிஸ்ட் டெனிஸ், பிரெஞ்சு மருத்துவர் (பி. 1640)

1704 நாற்காட்டி

மேற்கோள்கள்

1704
திபெத்திய மொழி

திபெத்திய மொழி முதன்மையாக திபெத்திய மக்களால் பேசப்படும் ஒரு மொழி ஆகும். திபெத்திய மொழியின் பல வடிவங்கள் வட பாகிஸ்தானிலும், இந்திய பகுதிகளான பால்ஸ்திஸ்தான் மற்றும் லடாக் ஆகியவற்றிலும் பேசப்படுகிறாது. இந்தப்பகுதிகள் அனைத்தும் காஷ்மீரை சுற்றியுள்ள பகுதிகள் என்பது குறிப்பிடத்தக்கது. திபெத்திய மொழி பௌத்த இலக்கியங்களில் மிக முக்கிய பங்கு வகிக்கிறது. பல வஜ்ரயான தந்திர பௌத்த நூல்கள் திபெத்திய மொழியிலேயே உள்ளன.

சீன-திபெத்திய மொழிகள்

மேற்கோள்கள்

bn:তিব্বতি ভাষা
ஐக்கிய அமெரிக்கப் பசுமைக் கட்டிட அவை

ஐக்கிய அமெரிக்கப் பசுமைக் கட்டிட அவை (U.S. Green Building Council - USGBC) என்பது ஒரு இலாப நோக்கமற்ற வணிக நிறுவனம் ஆகும். இது, கட்டிடங்களின் வடிவமைப்பு, கட்டுமானம், இயக்கம் ஆகியவற்றில் பேண்தகு தன்மையை உயர்த்துவதில் ஈடுபட்டுள்ளது. ஆற்றல் மற்றும் சூழல்சார் வடிவமைப்பில் தலைமைத்துவம் (லீட்) என்னும் தர அளவீட்டு முறைமை; சூழலுக்குத் தீங்கற்ற கட்டிடப் பொருட்கள், பேண்தகு கட்டிடக்கலைத் தொழில் நுட்பம், இது தொடர்பான பொதுக் கொள்கை ஆகியவை உள்ளிட்ட பசுமைக் கட்டிடத் தொழில் துறையை வளர்ப்பதை நோக்கமாகக் கொண்ட கிறீன்பில்ட் (Greenbuild) என்னும் மாநாடு ஆகியவற்றை உருவாக்கியதன் மூலம் இந் நிறுவனம் பரவலாக அறியப்பட்டது.

ஐக்கிய அமெரிக்கப் பசுமைக் கட்டிட அவை, கட்டிடத் தொழிலின் பல துறைகளையும் சேர்ந்த 13,000 க்கும் அதிகமான உறுப்பு நிறுவனங்களைக் கொண்டுள்ளதுடன், சூழலுக்குப் பொறுப்பான, இலாபம் தரக்கூடிய, வாழ்வதற்கும் வேலை செய்வதற்கும் உகந்த கட்டிடங்களை உருவாக்குவதையும் ஊக்குவித்து வருகிறது. இந் நோக்கங்களை அடைவதற்காக இது பல்வேறுபட்ட திட்டங்களை உருவாக்கிச் சேவைகளையும் வழங்கி வருவதுடன், முக்கிய தொழிற்துறை மற்றும் ஆய்வு நிறுவனங்களுடனும், மத்திய, மாநில மற்றும் உள்ளூர் அரச நிறுவனங்களுடனும் நெருக்கமாகப் பணியாற்றி வருகிறது.

மேற்கோள்கள்

சூழலியல் அமைப்புகள்
வடிவமைப்பு
கட்டுமானத்துறை
ஆவியாதல் உள்ளீட்டு வெப்பம்

ஆவியாதல் உள்ளீட்டு வெப்பம் (heat of vaporization) என்பது கொதிநிலையில் உள்ள, ஒரு குறிப்பிட்ட அளவு நீர்மப் பொருளை வளிம நிலைக்கு (ஆவியாக) மாற்றுவதற்குத் தேவையான வெப்பம் (வெப்ப ஆற்றல்) ஆகும். பொதுவாக, இது கி.ஜூ/மோல் அலகில் குறிப்பிடப்படுகின்றது. எனினும், கி.ஜூ/கிகி, கி.க/மோல், கலோரி/கிராம், பிடியு/இறா ஆகிய அலகுகளிலும் அளக்கப்படுவது உண்டு.

மேற்கோள்கள்

வேதியியல்